title: Listennad kumunioù an Izelvroioù
text: Ar gumun (nederlandeg: gemeente) eo ar rann velestradurel vihanañ a gaver en Izelvroioù. Meur a gumun lakaet asambles a ya d'ober ur broviñs.
  
  Krouet int bet gant Napoleon, a felle dezhañ unvaniñ rannoù melestradurel e impalaeriezh. E 1811 e oa voe lakaet da lezenn e oa ret kaout 500 annezad a-benn kaout ur gumun. Abaoe un nebeud dekvloaziadoù e vez kenedeuzet kumunioù an Izelvroioù. D'ar 1añ a viz Genver 2018 e oa 380 anezho. 
  Mont en-dro ar c'humunioù a zo renet gant Lezenn-diazez an Izelvroioù (Grondwet) ha gant Kod ar c'humunioù (Gemeentewet).
  
  Kuzul ur gumun a vez dilennet evit un amzeriad 4 bloaz-pad. Diouzh an nivez a annezidi e ve dibabet an niver a guzulierien (raadsleden) : 9 da nebeutañ, betek 45 d'a muiañ (Amsterdam, Rotterdam, Den Haag hag Utrecht). Foran eo emvodoù ar c'huzulioù-se. 
  
  An dilenndidi a zo izili eus skourr lec'hel ur strollad politikel broadel pe eus ur strollad politikel lec'hel. 
  Gant Ministr an diabarzh eo e vez kinniget ar burgemeester ha goude-se e vez anvet gant ar Rouanez, dre embann un dekred. Anvet eo ar burgemeester evit un amzeriad 6 vloaz-pad. Pennren a ra emvodoù ar c'huzul-kêr, met n'eo ket ezel anezhañ. Sikouret e vez gant ar wethouders (skorrerien) hag a zo anvet gant izili ar c'huzul. An niver a skorrerien a zo diazezet ivez war an niver a annezidi.
  
  A
  
  Daveoù 
   Gemeentelijke indeling per jaar, CBS
   Open data atlas met topografische detailkaarten van de Nederlandse gemeenten
  
  Douaroniezh an Izelvroioù
  Politikerezh an Izelvroioù
  Izelvroioù